ኢትዮጵያና የአውሮፓ ሕብረት ኮሚሽን የ245 ሚሊዮን ብር የእርዳታ ስምምነት ተፈራረሙ
አዲስ አበባ፤ ሐምሌ 08/2005 (ዋኢማ) – በኢትዮጵያ ውስጥ ያሉ ተፈጥሯዊ፣ታሪካዊ እና ባህላዊ ቅርሶችን ለመንከባከብ እና ለማልማት የሚያግዝ  የ245 ሚሊዮን ብር ከአውሮፓ ሕብረት ኮሚሽን የእርዳታ ስምምነት መፈራረሙን የገንዘብ እና ኢኮኖሚ ልማት ሚኒስቴር  አስታወቀ፡፡የገንዘብ እና ኢኮኖሚ ልማት ሚኒስትር አቶ ሶፍያን አህመድ የአውሮፓ ኮሚሽን ላለፉት 37 ዓመታት ኢትዮጵያ ትኩረት ለሰጠቻቸው የልማት ስራዎች ድጋፍ ሲሰጥ መቆየቱን ጠቅሰው በባህል እና ቱሪዝም ልማት ላይ ድጋፍ መስጠቱም የሁለቱን ወገኖች የልማት ትብብር ይበልጥ እንደሚያጠናክረው አመልክተዋል፡፡በኢትዮጵያ የአውሮፓ ሕብረት የልማት ትብብር ኃላፊ ሚስተር ዴኒስ ቴህሊን በበኩላቸው የገንዘብ ድጋፉ የቅርሶችን ዘላቂ ልማት በማረጋገጥ ቱሪዝምን ማስፋፋትና በሂደቱም የተለያዩ የህብረተሰብ ክፍሎችን ተጠቃሚ ለማደረግ ታሳቢ ያደረገ መሆኑን ጠቁመዋል፡፡በሚቀጥሉት ስደስት ወራትም የአውሮፓ ሕብረት ኮሚሽን በኢትዮጵያ ሰባት የልማት ፕሮጀከቶችን ለመደገፍ በዝግጅት ላይ መሆኑን የገንዘብ እና ኢኮኖሚ ልማት ሚኒስቴር የህዝብ ግንኙነት ዳይሬክቶሬት ዘግቧልሲል ፋና ብሮድካስትንግ ዘግቧል፡፡